***Målsætning for kursus i infektionshygiejne (3 dage)***

Kursus i infektionshygiejne er et teoretisk kursus bestående af forelæsninger og diskussionstimer.

Kurset skal sætte kursisterne i stand til at agere lokalt i det infektionshygiejniske team,

nationalt i forbindelse med overvågningsopgaver og implementering af kvalitetsstandarder, og internationalt i forbindelse med pandemiberedskaber.

Efter kurset forventes kursisterne at:

1. **kunne anvende og rådgive om infektionshygiejniske principper**
   * kunne anvende de generelle infektionshygiejniske retningslinjer
   * kunne finde og anvende supplerende infektionshygiejniske retningslinjer
   * kunne finde og anvende lokale, nationale og internationale retningslinjer udover ovenstående
   * kunne rådgive relevante faggrupper fra kliniske afdelinger
   * kunne samarbejde i hygiejneteam
2. **kunne initiere og aktivt deltage i smitteopsporing på hospitaler og/eller i plejesektoren**
   * kunne identificere ophobning af infektioner og/eller resistente mikroorganismer og iværksætte relevant udredning, herunder evt. typning af isolater
   * kunne foreslå relevante supplerende infektionshygiejniske foranstaltninger på baggrund af mikroorganismers transmission og inkubationstid
   * kunne koordinere med relevante myndigheder
3. **kende til de metoder, som anvendes til rengøring, desinfektion og sterilisation inden for sundhedsvæsenet**
4. **kende til principper og retningslinjer for håndtering og bortskaffelse af klinisk risikoaffald**
5. **kunne bidrage til overvågning af hospitalserhvervede infektioner, resistente mikroorganismer og forbrug af antimikrobielle lægemidler**